open-index/open-wikipedia-markdown huggingface dataset:
நிரந்தர கணக்கு எண்

**நிரந்தர கணக்கு எண் அட்டை அல்லது பான் கார்டு '' (**Permanent Account Number-PAN**) என்பது தனிநபர், தொழில் நிறுவனங்கள், கூட்டு நிறுவங்கள் என பல்வேறு பட்ட வருமான வரி செலுத்துபர்களுக்காக [[இந்தியா|இந்திய]] அரசாங்கத்தின் வருமான வரித்துறையால் வருமானவரிச் சட்டப்பிரிவு 139A இன் கீழ் வழங்கப்படுகிறது. இது பத்து இலக்கங்கள் கொண்டது. அவ்விலக்கங்கள் ஆங்கில எழுத்துக்கள் மற்றும் எண்ணுருக்களால் ஆனதாக இருக்கும். (எடுத்துக்காட்டு: AABPS1205E). இந்த எண்ணைத் தாங்கியதாக வழங்கப்படும் சிறு செவ்வக வடிவ அட்டை **பான் கார்டு** அதாவது **நிரந்தர கணக்கு எண் அட்டை''' என நடைமுறையில் அழைக்கப்படும் வழமை உள்ளது. அட்ட்

## அவசியம்
வங்கி கணக்கு, பங்கு வர்த்தக கணக்கு, வீட்டுக் கடன் கணக்கு, மோட்டர் வாகனம் வாங்க கடன், சொத்துக்கள் வாங்க என அனைத்து வகையான பயன் பாட்டிற்கும் இந்த பான் கார்டு அவசியம் என அரசால் அறிவிக்கபட்டுள்ளது.

## தகுதி
*இந்திய குடிமகன் மற்றும் இந்தியாவில் இருக்கும் நிறுவனங்கள் இதை பெற தகுதியானவர்கள்.
*18 வயதுக்கு குறைந்த (பிறந்தது 6 மாதம் ஆன) குழைந்தைகளும் இதற்கு தகுதியானவர்கள் ஆனால் 18 வயது குறைந்தவர்களுக்கு விண்ணப்பிக்கும் பொழுது குழந்தையின் பெற்றோர் அல்லது  பாதுகாவலரின் சான்றிதழ் காட்டாயம் இணைக்கவேண்டும்.

## விண்ணப்பித்தல்
பான்கார்டு பெற விரும்புவோர் வருமான வரித்துறையின் 49-ஏ என்ற படிவத்தைப் பூர்த்தி செய்ய வேண்டும். இந்த விண்ணப்பத்துடன் அடையாளச் சான்று மற்றும் முகவரிச் சான்று இணைக்க வேண்டும்.

அடையாளச் சான்றாகப் பயன்படுத்தத் தகுதியுடையவை: 
* ஓட்டுநர் உரிமம்
* வாக்காளர் அடையாள அட்டை
* குடும்ப அட்டை
* இந்திய கடவுச் சீட்டு

முகவரிச் சான்றாகப் பயன்படுத்தத் தகுதியுடவை: 
* ஓட்டுநர் உரிமம்
* வாக்காளர் அடையாள அட்டை
* குடும்ப அட்டை
* தொலைபேசி கட்டண ரசீது
* கடவுச் சீட்டு
* வீட்டு வரி ரசீது 
*ஆதார் கார்டு

தற்போது ஆதார் அட்டையை மட்டும் கொண்டே பான்கார்டு விண்ணப்பிக்கலாம்

மேலும் அரசாங்கத்தால் வழங்கப்பட்ட வீட்டு முகவரி கொண்ட பிற சான்றுகளும் இதற்குத் தகுதியானவை.

## இதனையும் காண்க
*இந்தியாவின் அடையாள ஆவணங்கள்

## வெளி இணைப்புகள்
*அதிகாரபூர்வ இணையதளம் 

பகுப்பு:இந்தியாவில் வரிவிதிப்பு
பகுப்பு:தனிநபர் நிதி
பகுப்பு:இந்திய வருமானவரித் துறை
பகுப்பு:இந்திய அரசின் அடையாள ஆவணங்கள்
சிறப்பு எக்சு கதிர் குழாய்

**சிறப்பு எக்சு கதிர்க் குழாய்** அல்லது **கிரிட் கட்டுப்பாட்டு எக்சு கதிர்க் குழாய்** (*Grid controlled  x ray tube*) என்பது சில குறிப்பிட்ட தேவைகளைப் பூர்த்தி செய்யவேண்டி அமைக்கப்பட்ட எக்சு-கதிர்க் குழாய் ஆகும்.

கிரிட் கட்டுப்பாட்டு குழாய்கள், மிகவும் குறைந்த கால அளவு கதிர்களைப் பாய்ச்சி கதிர்படம் எடுக்க உதவுகின்றன. இப்படிப் பட்ட குழாய்களில் சிறப்பாக அமைக்கப்பட்ட குவிக்கும் கோப்பையும் எதிர் முனையுடன் ஒப்பிடும் போது சில வோல்ட் எதிர் மின் அழுத்தமும் கொண்ட வலைப்பின்னல் (கிரிட்) அமைக்கப்பட்டுள்ளது. கிரிட் மின் அழுத்தத்தினை மாற்றினால் மட்டுமே கதிர்கள் தோன்றும். இப்படிப்பட்ட கருவியுடன் ஒரு மைக்ரோ செகண்ட் கால அளவினைத் தேர்ந்து எடுக்க முடியும். குருதிக்குழாய் ஆய்விற்கும் திரைப் படங்களாகப் படங்களைப் பெறுவதற்கும் இது போன்ற கருவிகள் தேவைப்படுகின்றன.

பகுப்பு:ஊடுகதிரியல்
காலபைரவன் (தொலைக்காட்சித் தொடர்)

**காலபைரவன்** ஜெயா டி.வி.யில் திங்கள் முதல் வெள்ளி வரை மாலை 6.30 ஒளிபரப்பான தொடர் ‘காலபைரவன்'.
இந்த தொடரில் நடிகை சங்கவி காவல் அதிகாரியாக நடிக்கிறார். இந்த தொடர் நடிகை சங்கவியின் 3வது மெகா தொடர் ஆகும்.

## நடிகர்கள்
* சங்கவி - அருந்ததி
* ராகவன்
* ரூபஸ்ரீ
* கமலக்கண்ணன்
* தியாகராஜன்
மற்றும் பலர்.

## மேலும் பார்க்க
* ஜெயா தொலைக்காட்சி நிகழ்ச்சிகளின் பட்டியல்

## குறிப்புகள்
# ஜெயா டிவியில் காலபைரவனின் கதை

## வெளி இணைப்புகள்
* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்

பகுப்பு:ஜெயா தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
புற்றுநோய் அறுவை மருத்துவர்

**புற்றுநோய் அறுவை மருத்துவர்** (*Surgical oncologist*), புற்றுநோய் கண்ட இடங்களை அறுவை மூலம் அகற்றி மருத்துவம் மேற்கொள்ளும் சிறப்புப் பட்டம் பெற்ற மருத்துவராவார். பண்டைய நாட்களில் அறுவை மருத்துவமே நடைமுறையிலிருந்தது. தொட்டுணரும் வகையிலிருக்கும் புற்றுத் திசுவினையும் இதனைச் சுற்றியுள்ள சிறுபகுதியினையும் அறுவையின் போது அகற்றுகிறார். இப்படி செய்வதால் புற்று மறுபடியும் வளருவது தவிர்க்கப்படுகிறது. முன்னெச்சரிக்கையாக அறுவை மருத்துவத்துடன் பொதுவாகக் கதிர்மருத்துவமும் அல்லது வேதிமருந்துகளும் கொடுக்கப்படுகின்றன. கவனத்துடன் மேற்கொள்ளப்படும் அறுவை மருத்துவம் நல்ல பலனைக் கொடுக்கிறது.

## மேற்கோள்கள்

பகுப்பு:அறுவை மருத்துவம்
தெராய்

**தெராய்** (Terai, நேபாளம்: तराई) நிலப்பரப்பானது புல்வெளிப் பகுதிகளும் , காடுகளும் கொண்ட இமயமலை அடிவாரப் பகுதி ஆகும். இந்நிலப்பரப்பு இமயமலையின் தென் பகுதியிலும் சிவாலிக் மலை அடிவாரத்திலும் பரவியுள்ளது. 

வட இந்தியாவில் தெராய் பகுதியானது கங்கை பிரம்மபுத்திரா பகுதிகளிலும் கிழக்கே யமுனை நதி வரையிலும் பரவியுள்ளது. இது  இமாச்சலப் பிரதேசம், அரியானா, உத்தராகண்டம், உத்திரப் பிரதேசம் மற்றும் பீகார் ஆகிய மாநிலங்களில் அமைந்துள்ளது. மேலும் இது மேற்கு வங்காளம்,  நேபாளத்தின் தெற்கு பகுதிகள், வங்காளதேசம், பூட்டான் மற்றும் அசாம் வரை காணப்படுகிறது. 

இப்பகுதியானது கடல்மட்டத்திலிருந்து 67 முதல் 300 மீட்டர்கள் உயரத்தில் அமைந்துள்ளது. இவை பொதுவாக 8 முதல் 12 கிலோமீட்டர்கள் அகலத்தில் நெடுகப் பரவியுள்ள நிலப்பரப்பு ஆகும்.

*தெராய்* எனும் சொல்லுக்கு இந்தி மொழியில் *மலையடிவாரம்* (foot-hill) என்று பொருள். நேபாளி மொழியில் *கீழே விரிந்த நிலம்* (low-lying land) எனும் அதே பொருள் கொள்கிறது.
## மேற்கோள்கள்

பகுப்பு:நேபாள சமவெளிகள்
பகுப்பு:இந்திய சமவெளிகள்
சிவாலிக் மலை

**சிவாலிக் மலை** (Sivalik hills) இமயமலையின் வெளிப்பகுதியில் அமைந்துள்ள மலைத் தொடர் ஆகும். இது பழங்காலத்தில் *மனாக் பிரபாத்* எனும் பெயரால் அழைக்கப்பட்டது. சிவாலிக் என்பதற்கு சிவனின் கூரை (tresses of Shiva) என்று பொருள். இம்மலைத்தொடரானது சிந்து ஆற்றுப் பகுதியிலிருந்து  பிரம்மபுத்திரா நதி வரை 2,400 கிலோமீட்டர்கள் நீளத்திற்குப் பரவியுள்ளது. இம்மலைத்தொடரினிடையே அசாம் பகுதியில் *தீஸ்டா*வுக்கும் *ராய்ராக்*கும் இடையே 90 கிலோமீட்டர்கள் நீளத்திற்கு இடைவெளி உள்ளது. இம்மலைத் தொடரானது 10 முதல் 50 கிலோமீட்டர்கள் அகலம் உடையது. கடல் மட்டத்திலிருந்து 1,500 மீட்டர்கள் முதல் 2,000 மீட்டர்கள் உயரமுடையது.

## புகைப்படங்கள்

File:River Ganga meandering through the Shivalik ranges, Rishikesh.jpg| 
File:Sukhna Lake and nearby Shiwalik Hills.JPG| 


## இவற்றையும் காண்க
* மகாபாரத மலைத்தொடர்
* பெரும் இமயமலை
* இந்து குஃசு

## மேற்கோள்கள்

## வெளி இணைப்புகள்
* ''பிரிட்டானியா'' கலைக் களஞ்சியம் 
* சிவாலிக் மலை

பகுப்பு:உத்தராகண்டம்
பகுப்பு:உத்தராகண்டத்தின் புவியியல்
பகுப்பு:இமயமலைத் தொடர்
டி. கே. சிதம்பரநாத முதலியார்

**டி. கே. சிதம்பரநாத முதலியார்** (*T. K. Chidambaranatha Mudaliar*, 11 செப்டம்பர் 1882 - 16 பிப்ரவரி 1954) ரசிகமணி டி.கே.சி. என அறியப்படும் இவர் ஒரு வழக்கறிஞர், எழுத்தாளர், தமிழ் இலக்கிய திறனாய்வு முன்னோடி ஆவார்.

## வாழ்க்கை
திருநெல்வேலி வண்ணாரப்பேட்டை தீத்தாரப்ப முதலியார் - மீனாம்பாள் தம்பதியினருக்கு மகனாக பிறந்த சிதம்பரநாத முதலியார் தென்காசியில் ஆரம்ப கல்வியும்  திருச்சிராப்பள்ளி உயர்நிலைப் பள்ளியில் உயர் கல்வியும் பயின்றார். சென்னை கிறித்துவக் கல்லூரியில் படித்துப் பட்டம் பெற்றார். இவருடைய தாய் மற்றும் இவருடைய மனைவி பிச்சம்மாளின் பிறந்த ஊரான திருவில்லிபுத்தூர் வடக்கு இரத வீதியில் உள்ள இல்லத்தில் சிறிது காலமும், குற்றாலத்திலும் வாழ்ந்து இருந்தார். 1930 முதல் 1935 வரை சென்னை மாகாண இந்து அறநிலையத்துறை பாதுகாப்பு ஆணையராகப் பணியாற்றினார்.

## இலக்கியப் பணி
திருநெல்வேலியில் வண்ணார்பேட்டை சாலைத்தெருவில் உள்ள இவரது வீட்டின் நடு முற்றமாக இருந்த (தொட்டிக்கட்டு) வட்ட வடிவமான அமைப்பில் இவருடைய நண்பர்கள் மாலை வேளையிலும், ஞாயிற்றுக் கிழமைகளிலும் கூடுவார்கள். இந்தக் கூட்டத்திற்குத் தான் வட்டத்தொட்டி என்ற பெயர் ஏற்பட்டது. இவரின் வட்டத்தொட்டி இலக்கிய அமைப்பில் மீ. ப. சோமு, பி. ஸ்ரீநிவாச்சாரி, கல்கி, ரா. பி. சேதுப்பிள்ளை, இராசகோபாலாச்சாரி, அ. சீனிவாச ராகவன், தொ. மு. பாஸ்கர தொண்டைமான், ச. வையாபுரிப்பிள்ளை, வெ. ப. சுப்பிரமணிய முதலியார் ஆகியோர் உறுப்பினர்களாக இருந்தனர்.

## அரசியல்
1927 ல் சென்னை மாகாணத்தின் சட்டமன்ற மேலவை உறுப்பினராகத் தேர்ந்தெடுக்கப்பட்டார். ஓமந்தூர் ராமசாமி ரெட்டியார் சென்னை மாநில முதல்வராக இருந்தபோது தமிழ்நாடு அரசிற்கு ஏற்ற முத்திரைச் சின்னமாக திருவில்லிபுத்தூர் ஆண்டாள் கோவில் கோபுரம் பரிந்துரை செய்தார்.

## குடும்பம்
இவருடைய மகனான தீபன் என்கிற தெ. சி. தீர்த்தாரப்பன் சென்னை வானொலி நிலையத்தில் பணிபுரிந்தார். அனைத்திந்திய வானொலியின், வானொலி இதழின் பொறுப்பாசிரியராக இருந்தார். *அரும்பிய முல்லை* என்ற நூலை எழுதியவர்.

## மேற்கோள்கள்

பகுப்பு:1882 பிறப்புகள்
பகுப்பு:1954 இறப்புகள்
பகுப்பு:தமிழ் எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழறிஞர்கள்
பகுப்பு:திருநெல்வேலி மாவட்ட எழுத்தாளர்கள்
பகுப்பு:இந்திய வழக்கறிஞர்கள்
பகுப்பு:தமிழ் வழக்கறிஞர்கள்
தண்ணீர்ப்பந்தல் (கோயம்புத்தூர்)

**தண்ணீர்ப்பந்தல்** என்ற புறநகர் நொய்யல் ஆற்றங்கரையில் அமைந்துள்ளது. இவ்வூர், கோவை மாவட்டத்திலிருந்து 14 கி.மீ. தொலைவில் ஆலாந்துறை முதன்மைச் சாலையில் உள்ளது.

## பெயர்க்காரணம்
பண்டு வெள்ளிமலை (வெள்ளியங்கிரி) சமணர் படுகைக்கும் சிவன் கோவிலுக்கும் பயணம் மேற்கொள்வோர்க்கு தண்ணீர் பந்தல் அமைத்து குடிநீர் வழங்கப்பட்டது. இக்காரணம் பற்றியே இவ்வூர் இப்பெயர் பெற்றது.

## கல்வி, மொழி மற்றும் கலாச்சாரம்
தமிழ் மொழியே பெரும்பாலும் முதன்மை மற்றும் நாளாந்த மொழியாக உள்ளது. இளைய தலைமுறையினர், ஆங்கிலம் அறிந்தவர்களாக உள்ளனர். கல்விக்கு முக்கியத்துவம் தரப்படுகிறது.

## தொழில் மற்றும் வேலைவாய்ப்பு
வேளாண்மை முதன்மை தொழில். மேலும் வேளாண் சார்த்த தொழில்கள், ஆலாந்துறை முதன்மை சாலையில் அமைந்துள்ளதால் தேநீர் விடுதி, அடுமனை முதலானவையும் இங்கு நடைபெறுகின்றன.

பகுப்பு:கோயம்புத்தூர் மாவட்டத்திலுள்ள கிராமங்கள்
உ. வாசுகி

**உ. வாசுகி** (U. Vasuki) ஓர் இந்திய அரசியல்வாதி ஆவார். இந்தியப் பொதுவுடமைக் கட்சி (மார்க்சிஸ்ட்) மத்தியகுழு‍ உறுப்பினரும், தமிழ்நாடு மாநிலக்குழுவின் செயற்குழு‍ உறுப்பினரும், அனைத்திந்திய ஜனநாயக மாதர் சங்கத்தின் தலைவர்களில் ஒருவரும் ஆவார். மகளிர் சிந்தனை என்ற சிற்றிதழின் ஆசிரியராவார்.

## வாழ்க்கை வரலாறு
இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினரான ஆர். உமாநாத் இவரின் தந்தை, அனைத்திந்திய ஜனநாயக மாதர் சங்கத்தின் முன்னோடித் தலைவர்களில் ஒருவரான  பாப்பா உமாநாத் இவரது தாய், இவரின் கணவர் ஏ. பி. விஸ்வநாதன் ஆவார்.

## அரசியல் வாழ்க்கை
இவர் 1977-ஆம் ஆண்டு இந்திய கம்யூனிஸ்ட் கட்சி (மார்க்சிஸ்ட்) இல் இணைந்தார்.

வங்கி ஊழியராகப் பணியாற்றிய இவர் 2000இல் விருப்ப ஓய்வு பெற்று கடந்த 14 ஆண்டுகளாக இந்திய கம்யூனிஸ்ட் கட்சி (மார்க்சிஸ்ட்) இன் முழுநேர ஊழியராக செயல்பட்டு வருகிறார். அனைத்திந்திய ஜனநாயக மாதர் சங்கத்தின் பல்வேறு பொறுப்புகளில் பணியாற்றிய இவர் பெண்களுக்கு எதிராக இழைக்கப்படும் அநீதிகளை எதிர்த்த பல்வேறு போராட்டங்களில் மாநிலம் முழுவதும் பிரேமானந்தா, சிதம்பரம் பத்மினி போன்ற போராட்டங்கள் உள்ளிட்டு முக்கியப் பங்காற்றியவர். கோகோ கோலாவை எதிர்த்து சிவகங்கை படமாத்தூரில் நடைபெற்ற போராட்டத்தை தலைமையேற்று நடத்தியவர். இந்தியப் பொதுத் தேர்தல், 2014 இல்  வடசென்னை மக்களவைத் தொகுதியில் சிபிஐ (எம்) இன் வேட்பாளராக நிறுத்தப்பட்டுள்ளார். மற்றும் அனைத்திந்திய ஜனநாயக மாதர் சங்கத்தின் தலைவர்களில் ஒருவர்.

அதேபோல் சென்னை, மதுரை, காஞ்சிபுரம் உள்ளிட்ட மாவட்டங்களில் பள்ளி, விடுதி மாணவிகள் மீதான பாலியல் துன்புறுத்தலுக்கு எதிராகவும், உத்தப்புரம், புதுக்கோட்டை உள்ளிட்ட பகுதிகளில் தீண்டாமை ஒழிப்புப் போராட்டங்களிலும் ஈடுபட்டவர். சென்னை உள்ளிட்ட பல மாவட்டங்களில் மக்களின் அடிப்படைப் பிரச்சனைகளுக்காக குரல் கொடுத்தவர். தற்போது இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினராக உள்ளார்.

## எழுதிய புத்தகங்கள்
* பெண்ணியம் பேசலாம் வாங்க
* பெண்: வன்முறையற்ற வாழ்வை நோக்கி

## மேற்கோள்கள்

பகுப்பு:தமிழ்ப் பெண் பெண்ணியவாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:தமிழ்ப் பொதுவுடமைவாதிகள்
பகுப்பு:தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருச்சிராப்பள்ளி அரசியல்வாதிகள்
சிவாலிக் படிவப் பூங்கா

**சிவாலிக் படிவப் பூங்கா** (Shivalik Fossil Park) இந்தியாவின் இமாச்சலப் பிரதேசம் மாநிலத்தில் நஹான் நகரிலிருந்து 14 கிலோமீட்டர்கள் தொலைவில் அமைந்துள்ளது. இங்கு செயற்கை இழைக் கண்ணாடிகளால் அமைக்கப்பட விலங்கினங்கள் உள்ளன. மக்களிடம் அறிவியல் ஆர்வத்தை உண்டு பண்ணும் விதமாக இவை அமைக்கப்பட்டுள்ளன. உலகம் முழுவதிலும் இருந்து ஆராய்ச்சி மாணவர்கள் இங்கு வருகின்றனர். இப்பூங்காவானது 1969 ஆம் ஆண்டு நிர்மாணிக்கப்பட்டது. 8.5 கோடி ஆண்டுகளுக்கு முற்பட்ட புதை பொருள் படிவங்கள் இங்கு கண்டெடுக்கப்பட்டன.
## வெளி இணைப்புகள்
* http://www.tribuneindia.com/2003/20030726/windows/note.htm

## மேற்கோள்கள்

பகுப்பு:இந்தியப் பூங்காக்கள்
பகுப்பு:புதைபடிவ பூங்கா
நீதித்தலைவர்கள்

**நீதித் தலைவர்கள்** (பழய வழக்கு: *நியாயாதிபதிகள்*) என்பவர்கள் விவிலியத்தின் படி துவக்க காலத்தில் இஸ்ரயேலருக்கு நீதியரசர்களாகவும் வலிமைமிகு வீரர்களாகவும் வாழ்ந்து இஸ்ரயேல் மக்களை எதிரிகளின்கையினின்று காத்தவர்கள் ஆவர்.

யோசுவாவின் தலைமையின் கீழ் இஸ்ரயேலர் கானான் நாட்டைக் கைப்பற்றியதற்கும் அவர்களிடையே முடியாட்சி தொடங்கியதற்கும் இடைப்பட்ட காலத்தில் இவர்கள் இஸ்ரயேலருக்கு தலைவராக இருந்தனர். இவ்விடைப்பட்ட காலத்தில் அரசு ஏதும் இருக்கவில்லை. தேவை ஏற்படும்போது இவர்கள் போரிலும், பிற வழக்குகளிலும் தலைமை தாங்கினர். இவர்களுள் பெரும்பாலோர் வலிமை மிகு வீரர்களாகவும் படைத்தலைவர்களாகவும் ஆளுநர்களாகவும் இருந்தனர்.

## விவிலியத்தில் பெயர் குறிக்கப்பட்டுள்ள நீதித்தலைவர்கள்
நீதித் தலைவர்கள் நூலில் குறிக்கப்பட்டுள்ளவர்கள்:

*ஒத்னியேல் 3:7-11
*ஏகூது 3:12-30
*சம்கார் 3:31
*தெபோரா 4:1-5:32
*கிதியோன் 6:1-8:35
*அபிமெலக்கு 9:1-57
*தோலா 10:1-2
*யாயிர் 10:3-16
*இப்தாகு 10:17-12:7
*இப்சான் 12:8-10 
*ஏலோன் 12:11-12 
*அப்தோன் 12:13-15
*சிம்சோன் 13:1-16:31

1 சாமுவேல் நூலில் குறிக்கப்பட்டுள்ளவர்கள்:
*ஏலி
*சாமுவேல்
*யோவேல் மற்றும் அபியா (சாமுவேலின் புதல்வர்கள்)

சாமுவேலின் புதல்வர்கள் புதல்வர்கள் பொருளாசகைகு உட்பட்டு கையூட்டு வாங்கி, நீதியை வழங்கவில்லை. இதனால் வெறுப்படைந்த இஸ்ரயேலின் பெரியோர் ஒன்று கூடி சாமுவேலிடம் வேற்றினங்களிடையே இருப்பது போன்று ஓர் அரசனை நியமிக்க வேண்டினர்.

## மேற்கோள்கள்


*
பகுப்பு:அரசுத்தலைவர்கள்
உண்மையின் போர்க்குரல் வாச்சாத்தி

**உண்மையின் போர்க்குரல் வாச்சாத்தி** என்பது 2012 ஆம் ஆண்டு வெளிவந்த ஒரு தமிழ் ஆவண நிகழ்படம் ஆகும்.  இதனை பாரதி கிருஷ்ணகுமார் இயக்கியுள்ளார்.  தமிழ்நாடு மலைவாழ் மக்கள் சங்கம் தயாரித்துள்ளது.

இப் படம் சூன் 20, 1992 ஆம் ஆண்டு வாச்சாத்தியில் இந்திய வனத்துறை மற்றும் காவல்துறை நடத்திய வன்முறைகளை ஆவணப்படுத்துகிறது.

## மேற்கோள்கள்


## வெளி இணைப்புகள்
*  அண்மையில் வெளிவந்திருக்கும் அரியதோர் ஆவணப்படம் உண்மையின் போர்க்குரல் -வாச்சாத்தி  - கனியமுதன்

பகுப்பு:2012 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:பாரதி கிருஷ்ணகுமார் ஆவணப்படங்கள்
பாரதி கிருஷ்ணகுமார்

**பாரதி கிருஷ்ணகுமார்** ஒரு அறியப்பெற்ற தமிழ் ஆவணப்பட இயக்குநர், தயாரிப்பாளர், எழுத்தாளர் மற்றும் பேச்சாளர் ஆவார். சமூகத்தில் நடந்த வன்முறைகளை, சமூகச் சிக்கல்களை தனது ஆவண நிகழ்படங்களில் பதிவு செய்துள்ளார்.  இவர் தமிழ்நாடு முற்போக்கு எழுத்தாளர் சங்கத்தின் முக்கிய செயற்பாட்டாளர்களில் ஒருவர்.

## ஆவண நிகழ்படங்கள்
* இராமய்யாவின் குடிசை (2005)
* உண்மையின் போர்க்குரல் வாச்சாத்தி (2012)
* என்று தணியும் (2018)
## மேற்கோள்கள்


## வெளி இணைப்புகள்
* bharathikrishnakumar.com  

பகுப்பு:தமிழ் ஆவணப்படக் கலைஞர்கள்
பகுப்பு:தமிழக எழுத்தாளர்கள்
பகுப்பு:மதுரை மாவட்ட மக்கள்
பகுப்பு:தமிழ்ப் பேச்சாளர்கள்
ஜனவரி 29 (ஆவண நிகழ்படம்)

**ஜனவரி 29** என்பது 2010 இல் வெளிவந்த ஒரு தமிழ் ஆவண நிகழ்படம்.  இது ஈழப் போரின் இறுதியில் ஈழத்தமிழர்களின் படுகொலைக்கு இந்திய அரசு துணை போவதாக, கண்டித்து தனக்குத்தானே தீயிட்டு இறந்த கு. முத்துக்குமார் பற்றியது ஆகும்.  

இப் படத்தை பிரகதீஸ்வரன் இயக்கி உள்ளார்.  

## வெளி இணைப்புகள்
* ஜனவரி 29 - முத்துக்குமார் பற்றிய ஆவணத் திரைப்படம்..! - ஒரு பார்வை..! 

பகுப்பு:2010 தமிழ் ஆவணப்படங்கள்
பகுப்பு:வரலாற்று தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
சீதப்பால்

**சீதப்பால்** என்பது கன்னியாகுமாரி மாவட்டத்திலுள்ள ஒரு சிற்றூர். நாகர்கோவிலிலிருந்து சுமார் எட்டு கிலோ மீட்டர் தொலைவிலுள்ளது. வயல்வெளிகளும் தென்னஞ்சோலைகளும் நிறைந்த இவ்வூரில் சுமார் 500 மக்கள் வாழ்ந்து வருகின்றனர். பாசனத்திற்காக ஒரு வாய்க்கால் உள்ளது. இக்கிராமத்திற்கு அருகாமையில் **தாடகைமலை** என்று ஒரு மலையுள்ளது. இராமாயணத்தில் விசுவாமித்திரர் மேற்கொண்ட யாகத்தை சீர்குலைக்க வந்த தாடகையை இராமர் அழித்தார். அவள் பெயரில் உள்ளது தான் இம்மலை. மேலும் இந்த சிற்றூரில் திருவள்ளுவர் அறக்கட்டளை என்னும் அமைப்பினரால் நடத்தப்படும் ஒரு முதியோர் இல்லமும்  இயங்கி வருகிறது. இந்து தெய்வங்களுக்கு ஆலயமும் ஒரு கிறித்துவ தேவாலயமும் இருக்கின்றன.

## வெளி இணைப்புகள்
*http://www.naavaapalanigotrust.com/images/stories/maps/map-24.jpg
*https://plus.google.com/101387772627173587610/about?gl=in&hl=en

பகுப்பு:கன்னியாகுமரி மாவட்டத்திலுள்ள கிராமங்கள்
பொக்சிங் பாபிலோன்

**பொக்சிங் பாபிலோன்** என்பது 2011 இல் வெளிவந்த ஒரு தமிழ் ஆவண நிகழ்படம் ஆகும்.  இது சென்னையைச் சார்ந்த ஒலிம்பிக் குத்துச்சண்டை வீரர், பயிற்சியாளர் வெங்கேடேசன் தேவராசன் பற்றியது ஆகும்.  இப் படத்தை ஆல்பிரடோ டி பிராங்கஸா இயக்கி உள்ளார்.  இப் படம் விருதுகளைப் பெற்றுள்ளது.

## மேற்கோள்கள்

பகுப்பு:2011 தமிழ் ஆவணப்படங்கள்
பகுப்பு:கலை, பண்பாட்டு தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:குத்துச்சண்டை
ஊரான ஊர்

**ஊரான ஊர்** என்பது 2012 இல் வெளிவந்த ஒரு தமிழ், ஆங்கில ஆவண நிகழ்படம்.  இது ஈழப் போராட்டத்தின் காரணமாக கனடாவிற்கு குடிபெயர்ந்த ஈழத்தமிழர்களினதும், அவர்களுக்கு உதவிய கனடியர்களினதும் கதைகளைக் கூறுகிறது. இப் படத்தை ஓம்னி நிறுவனம் சார்பில் லலிதா கிருட்ணா இயக்கி உள்ளார்.  

## வெளி இணைப்புகள்
* OORANA OOR 

பகுப்பு:2012 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:கனடியத் தமிழ் ஆவணப்படங்கள்
மேலாண்மறைநாடு

**மேலாண்மறைநாடு** (ஆங்கிலம்:Melanmarainadu), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், சிவகாசி வட்டம், வெம்பக்கோட்டை ஊராட்சி ஒன்றியத்தில் இருக்கும் ஒரு கிராமம் ஆகும்.

2007 ஆண்டிற்கான சாகித்திய அகாதமி விருதைப் பெற்ற, தமிழக சிறுகதை, மற்றும் புதின எழுத்தாளர் மேலாண்மை பொன்னுசாமி பிறந்த ஊர். 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,589 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேலாண்மறைநாடு மக்களின் சராசரி கல்வியறிவு 81.92% ஆகும். இது இந்திய தேசிய சராசரி கல்வியறிவான 75% விட கூடியதே. மேலாண்மறைநாடு மக்கள் தொகையில் 13.74%  ஆறு வயதுக்குட்பட்டோர் ஆவார்கள்.

## ஆதாரங்கள்

## வெளி இணைப்புகள்
* விகிமேப்பியாவில் மேலாண்மறைநாடு  அமைவிடம்

பகுப்பு:விருதுநகர் மாவட்டத்திலுள்ள கிராமங்கள்
தொழுப்பேடு (ஆவண நிகழ்படம்)

**தொழுப்பேடு** என்பது இரா. பாலன் இயக்கிய ஒரு தமிழ் ஆவண நிகழ்படம்.  இப் படம் "'தொழுப்பேடு’ கிராமத்தில் ஆதிக்க சாதியினரின் தாக்குதலுக்கு அஞ்சி 140 தலித் குடும்பங்கள் பூர்விகமான  இடத்தைக் காலி செய்து விட்டு புலம்பெயர்ந்து ஏரிப் பகுதியில் குடியேறிய நிகழ்வை" ஆவணப்படுத்துகிறது.  இந்த ஆவணப் படத்தில் பாதிக்கப்பட்டவர்களின் நேர்காணல்கள் இடம்பெற்றுள்ளன.

## மேற்கோள்கள்


பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
வளர்ச்சி திரைப்பட விழா

**வளர்ச்சி திரைப்பட விழா** (Development Film Festival) மதுரையில் இயங்கும் வளர்ச்சி தொடர்பாடலுக்கான நடுவத்தால் ஒருங்கிணைக்கப்படும் ஆவண, குறும்பட விழா ஆகும். இந்த விழா பொருளாதார, சமூக வளர்ச்சியியல் விடயங்கள் தொடர்பான நிகழ்படங்களைக் தேர்ந்து காட்சியிடுகிறது.  இந்த விழா 2004 இல் தொடங்கப்பட்டது. இங்கு காட்சியிடப்படும் பெரும்பாலான படங்கள் தமிழ் மொழியில் அமைகின்றன.  

## வெளி இணைப்புகள்
* வளர்ச்சி திரைப்பட விழா

பகுப்பு:தமிழ்ச் சூழலில் ஆவணப்பட விழாக்கள்
பகுப்பு:ஆவண நிகழ்பட விழாக்கள்
பகுப்பு:இந்தியாவில் திரைப்பட விழாக்கள்
சென்னை அனைத்துல மனித உரிமைகள் திரைப்பட விழா

**சென்னை அனைத்துல மனித உரிமைகள் திரைப்பட விழா** (Chennai International Human Rights Film Festival) என்பது சென்னையில் நடத்தப்படும் ஓர் ஆவண, குறும்பட, திரைப்பட விழா ஆகும்.  இந்த விழாவில் மனித உரிமைகளை கருப்பொருளாகக் கொண்ட பன்மொழிப் படங்கள் காட்சிப்படுத்தப்படுகின்றன.  இது மறுபக்கம், படப்பெட்டி, பெரியார் சுயமரியாதை இயக்க ஊடகப் பிரிவு ஆகியவற்றினால் இணையாக ஒருங்கிணைப்புச் செய்யப்படுகிறது.

## வெளி இணைப்புகள்
* சென்னை அனைத்துல மனித உரிமைகள் திரைப்பட விழா

பகுப்பு:தமிழ்ச் சூழலில் ஆவணப்பட விழாக்கள்
பகுப்பு:ஆவண நிகழ்பட விழாக்கள்
சிறீ வெங்கடேசுவரா தேசியப் பூங்கா

**ஸ்ரீ வெங்கடேஸ்வரா தேசியப் பூங்கா** (Sri Venkateshwara National Park) இந்தியாவின் ஆந்திரப் பிரதேசம் மாநிலத்தில் அமைந்துள்ளது. இதன் பரப்பளவு 353 சதுர கிலோமீட்டர்கள் ஆகும். இந்தத் தேசியப் பூங்காவினுள் பல அருவிகள் உள்ளன. இந்திய அரசு *ஷேசாசலம்* மலைப் பகுதியை *உயிர்க் கோளம்* என 2010 ஆம் ஆண்டு அறிவித்தது. இந்தத் தேசியப்பூங்காவும் இதனுள் அடக்கம். இங்கு ஆண்டு சராசரி மழையளவு 900 மில்லிமீட்டர்கள் ஆகும். வெப்பநிலை 12 °செ முதல் 44 °செ வரை ஆகும். இந்த தேசியப் பூங்காவானது 1989 ஆம் ஆண்டு செப்டம்பர் மாதம் உருவாக்கப்பட்டது. இந்தத் தேசியப் பூங்காவில் 178 வகையான பறவைகள் காணப்படுகின்றன.
## புகைப்படங்கள்
இத்தேசியப்பூங்காவின் புகைப்படங்கள் கீழே,

Pterocarpus santalinus in Talakona forest, AP W IMG 8099.jpg
Artocarpus heterophyllus (Jak Fruit) on Tirumala hills.jpg
Spotted Deer axisaxis at deerpark Tirumala hills.JPG
Wild squirrel.jpg
Semnopithecus priam (Gray Langur) at Tirumala hills.jpg
(Sus scrofa) Wild Boar spotted at Tirumala hills.JPG


## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:சித்தூர் மாவட்டம்
ஆகஸ்ட் கோம்ட்

**ஆகஸ்ட் கோம்ட்** (*Auguste Comte*, 19 சனவரி 1798 – 5 செப்டம்பர் 1859) என்பவர் ஒரு பிரெஞ்சு மெய்யியாலாளர். சமூகவியலின் தந்தை என அழைக்கப்படுபவர். நேர்க்காட்சி வாதம் (Positivism) எனும் கோட்பாடினை  முதன் முதலாக உருவாக்கியவர். ஹென்றி செயின்ட் சைமன் எனும் சோசியலிசவாதியின் கருத்துக்களின் தாக்கம் ஆகஸ்ட் கோம்ட் மீது இருந்தது. இதனால் நேர்க்காட்சி வாத மெய்யியலை அடிப்படையாகக் கொண்டு பிரெஞ்சு புரட்சியின் விளைவால் உருவான சமூக மாற்றங்களைச் சரி செய்யத் தேவைப்படும் சமூக அறிவியலை உருவாக்க முயன்றார். எனவே அறிவியலை அடிப்படையாகக் கொண்ட சமூகக் கோட்பாடுகள் உருவாக வேண்டும் என்று விரும்பினார். இவரது சிந்தனை நோக்கு 19 ஆம் நூற்றாண்டில் வாழ்ந்த கார்ல் மார்க்ஸ் , ஜான் ஸ்டுவர்ட் மில், ஜார்ஜ் மில்லட் போன்ற சமூக சிந்தனையாளர்களின் மேல் தாக்கத்தினை ஏற்படுத்தியிருந்தது.

## மேற்கோள்கள்

பகுப்பு:1798 பிறப்புகள்
பகுப்பு:1859 பிறப்புகள்
பகுப்பு:பிரெஞ்சு எழுத்தாளர்கள்
பகுப்பு:பிரெஞ்சு மெய்யியலாளர்கள்
பகுப்பு:சமூகவியலாளர்கள்
பகுப்பு:அறிவியலின் மெய்யியலாளர்கள்
பகுப்பு:1857 இறப்புகள்
என்று தணியும் (ஆவண நிகழ்படம்)

**என்று தணியும்** என்கிற ஆவண நிகழ்படம்  2004 ஆம் ஆண்டு சூலை மாதம் 16 ஆம் திகதி அன்று கும்பகோணத்தில் பள்ளி ஒன்றில் தீயில் கருகிய 94 பிஞ்சுக் குழந்தைகளைப்  பற்றிய ஒரு தமிழ் ஆவண நிகழ்படம் ஆகும். இதனை தயாரித்து, இயக்கியவர் பாரதி கிருஷ்ணகுமார் ஆவார். இந்தப் படம் அக்குழந்தைகளின் படுகொலைகளுக்கான  நிகழ்வுகள், பின் விளைவுகள் ஆகியவற்றை விவரிக்கிறது. 63 நிமிடங்கள் ஓடும் இந்தப் படத்தில், பல கல்வியாளர்கள் கல்வி எவ்வளவு மோசமான வியாபாரமாகிவிட்டது என்பதையும், இலவசமாகக் கல்வியை கொடுக்க வேண்டிய ஒரு அரசு எவ்வளவு மூடத்தனத்தையும், முட்டாள் தனத்தையும் கல்வி அமைப்புகள் மேல் திணித்துள்ளது என்பதையும் அப்பட்டமாக வெளிச்சம் போட்டுக்காட்டுகிறது. இந்த ஆவணப்படம் 2006 ஆம் ஆண்டு வெளிவந்தது.  

## மேற்கோள்கள்

## வெளியிணைப்புகள்
* என்று தணியும்  வெளியீட்டு விழா 

பகுப்பு:2004 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:பாரதி கிருஷ்ணகுமார் ஆவணப்படங்கள்
தடோபா அந்தாரி தேசியப் பூங்கா

**தடோபா அந்தாரி தேசியப் பூங்கா** (Tadoba Andhari Tiger Reserve) இந்தியாவின் மகாராட்டிரம் மாநிலத்தில் அமைந்துள்ளது. இது மஹாராஸ்டிராவின் பழமையான மற்றும் பெரிய தேசியப் பூங்காவாகும். இந்தத் தேசியப் பூங்காவில் புலிகள் பாதுகாப்புத் திட்டம் செயல்படுத்தப்பட்டு வருகிறது. *தடோபா* என்பது இங்குள்ள அடர்ந்த வனங்களில் வாழும் பழங்குடியினர் வணங்கும் கடவுளின் பெயராகும். மேலும் *அந்தாரி* என்பது இந்தத் தேசியப் பூங்காவில் ஓடும் ஆற்றின் பெயர் ஆகும்.
## வரலாறு
1935 ஆம் ஆண்டு இந்தக் காட்டுப் பகுதியில் வேட்டையாடுதல் தடை செய்யப்பட்டது. பின்னர் 20 ஆண்டுகள் கழித்து 1955 ஆம் ஆண்டு 116.54 சதுர கிலோமீட்டர்கள் பரப்பளவுள்ள பகுதி தேசியப் பூங்காவாக அறிவிக்கப்பட்டது. அருகிலுள்ள காட்டுப் பகுதிகளில் *அந்தாரி வனவிலங்குகள் காப்பகம்* 1986 ஆம் ஆண்டு உருவாக்கப்பட்டது. பின்னர் 1995 ஆம் ஆண்டு இவை அனைத்தையும் ஒன்றிணைத்து இப்பூங்காவில்  புலிகள் பாதுகாப்புத் திட்டம் அமுல்படுத்தப்பட்டது.
## புகைப்படம்

Image:Tiger at Tadoba.jpg|தடோபா தேசியப் பூங்காவிலுள்ள புலிகளுள் ஒன்று


## வெளி இணைப்புகள்
*Tiger conservation: Maharashtra villagers get first instalment of rehab package, The Hindu, 29-2-2012
*A Virtual Visit to Tadoba, 2:32, by Kiran G
## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:சந்திரபூர் மாவட்டம்
சஞ்சய் தேசியப் பூங்கா

**சஞ்சய் தேசியப் பூங்கா** (The Sanjay National Park) இந்தியாவின் மத்தியப் பிரதேசம் மாநிலத்தில் *சிதி* மாவட்டத்தில் அமைந்துள்ளது. இப்பூங்கா *சஞ்சய்-டூப்ரி [[புலிகள் பாதுகாப்புத் திட்டம்|புலிகள் பாதுகாப்புத் திட்டத்தின்]]* பகுதி ஆகும். இப்பூங்காவின் மொத்தப் பரப்பளவு 466.7 சதுர கிலோமீட்டர்கள் ஆகும். சஞ்சய் தேசியப் பூங்காவில் ஒன்பது வகையான பறவைகளும், புலிகளும், சிறுத்தைகளும் மற்றும் ஊர்வனவும் உள்ளன. 2004 ஆம் ஆண்டின் கணக்கெடுப்பின் படி இங்கு 6 புலிகள் இருந்தன. ஆனால் அக்டோபர் 2008 முதல் மே 2009 வரையான காலகட்டத்தில் இங்கு புலிகள் எதுவும் காணப்படவில்லை. . 2000 ஆம் ஆண்டு மத்தியப் பிரதேசம் பிரிக்கப்பட்ட பிறகு இப்பூங்காவின் பெரும்பகுதி சட்டீஸ்கர் மாநிலத்திற்குச் சென்றது. அங்கு சென்ற 1440 சதுர கிலோமீட்டர்கள் பரப்பளவுள்ள தேசியப்பூங்கா *குரு காசிதாஸ் தேசியப் பூங்கா* எனப் பெயரிடப்பட்டு பராமரிக்கப்பட்டு வருகிறது.
## வெளி இணைப்புகள்
* இந்திய வனத்துறை 
## மேற்கோள்கள்

பகுப்பு:இந்திய தேசியப் பூங்காக்கள்
நஹான்

**நஹான்** (Nahan, இந்தி: नाहन) இந்தியாவின் வடக்கில் உள்ள இமாச்சலப் பிரதேசம் மாநிலத்தில் அமைந்துள்ளது. இந்நகரம் சிர்மௌர் மாவட்டத்தின் தலைமையிட நகரம் ஆகும். 
## அமைவிடம்
இந்நகரின் அமைவிடம்  ஆகும். இது கடல் மட்டத்திலிருந்து 920 மீட்டர்கள் உயரத்தில் அமைந்துள்ளது.

## மக்கட்தொகை
2011-ஆம் ஆண்டின் கணக்கெடுப்பின் படி இந்நகரின் மக்கட்தொகை 34,632 ஆகும். இதில் ஆண்கள் 54%, பெண்கள் 46% அடங்குவர். இந்நகரின் சராசரி கல்வியறிவு 80% ஆகும். இது தேசியக் கல்வியறிவான 59.5% விட அதிகம். ஆண்களின் கல்வியறிவு 83% ஆகவும், பெண்களின் கல்வியறிவு 77% ஆகவும் உள்ளது. மொத்த மக்கட்தொகையில் 11% பேர் 6 வயதிற்கும் குறைவானவர்கள்.
## வெளி இணைப்புகள்
* http://www.sirmauronline.com/ 
* சுற்றுலா 
## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:இமாச்சலப் பிரதேசப் புவியியல்
ராய்காஞ்ச் பறவைகள் சரணாலயம்

**ராய்காஞ்ச் பறவைகள் சரணாலயம்** (Raiganj Wildlife Sanctuary) *குலிக் பறவைகள் சரணாலயம்* எனும் பெயரால் பரவலாக அறியப்படுகிறது. இது இந்தியாவின் மேற்கு வங்காளம் மாநிலத்தில் உத்தர தினஜ்பூர் மாவட்டத்தில் ராய்காஞ்ச் எனும் இடத்தில் அமைந்துள்ளது. ஆசியாவின் இரண்டாவது பெரிய சரணாலயாக இது அறியப்படுகிறது. இச்சரணாலயத்தில் 164 வகையான பறவைகள் உள்ளன. மேலும் 70,000 முதல் 80,000 பறவைகள் புலம் பெயர்ந்து வருடந்தோறும் இங்கு வந்து செல்கின்றன. இச்சரணாலயம் 1985 ஆம் ஆண்டு உருவாக்கப்பட்டது. இப்பறவைகள் சரணாலயம் 1.3 சதுர கிலோமீட்டர்கள் பரப்பளவில் அமைந்துள்ளது.
## அமைவிடம்
இந்தப் பறவைகள் சரணாலயம் *ராய்காஞ்ச்* நகரிலிருந்து 4 கிலோமீட்டர்கள் தொலைவில் அமைந்துள்ளது. *ராய்காஞ்ச்* நகரானது கொல்கத்தாவிலிருந்து 425 கிலோமீட்டர்கள் தொலைவிலும், சிலிகுரி நகரிலிருந்து 181 கிலோமீட்டர்கள் தொலைவிலும் அமைந்துள்ளது. 
## காலநிலை
இச்சரணாலயத்தின் வெப்பநிலை கோடைக்காலத்தில் 38° முதல் 21° வரையிலும், குளிர்காலத்தில் 23° முதல் 6° வரையிலும் இருக்கும். வருடாந்திர சராசரி மழையளவு (ஜூலை முதல் செப்டம்பர் வரை) 1,550 மில்லிமீட்டர்கள் ஆகும்.
## வெளி இணைப்புகள்
* https://en.wikivoyage.org/wiki/Raiganj
## மேற்கோள்கள்

பகுப்பு:இந்தியாவில் உள்ள பறவைகள் காப்பகங்கள்
பேர்னாட் ரீமன்

**பேர்னாட் ரீமன்** (*Bernhard Riemann*, செப்டம்பர் 17 1826 - ஜூலை 20 1866) ஒரு செல்வாக்குடைய செருமனியக் கணிதவியலாளர். இவர் பகுப்பாய்வு, எண் கோட்பாடு, மற்றும் வகைக்கெழு வடிவவியல் போன்றவைகளில் சிறப்பான பங்காற்றியுள்ளார்.

பகுப்பு:செருமானியக் கணிதவியலாளர்கள்‎
பகுப்பு:1826 பிறப்புகள்
பகுப்பு:1866 இறப்புகள்
உத்தர தினஜ்பூர் மாவட்டம்

**உத்தர தினஜ்பூர்** அல்லது **வடக்கு தினஜ்பூர்** (Uttar Dinajpur அல்லது North Dinajpur) மாவட்டம் இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டம் 1992 ஆம் ஆண்டு ஏப்ரல் மாதம் 1 ஆம் நாள் உருவாக்கப்பட்டது. இம்மாவட்டம் ராய்காஞ்ச் மற்றும் இஸ்லாம்பூர் என இரு உட்கோட்டங்களாக  (subdivisions) பிரிக்கப்பட்டுள்ளது. இவை இரண்டும் 10 கிலோமீட்டர்கள் தொலைவில் அமைந்துள்ளன. 

## புவியியல் அமைவு
இம்மாவட்டத்தின் மொத்தப் பரப்பளவு 3142 சதுர கிலோமீட்டர்கள் ஆகும். நிலப்பரப்பு சமதளமாக இருந்தாலும் தென் திசையை நோக்கி சாய்வாகவே உள்ளது. தென்திசையில் *குலிக்*, *நாகர்*, *மஹாநந்தா* ஆகிய ஆறுகள் ஓடுகின்றன. இம்மாவட்டத்தின் அமைவு   ஆகும். ஆசியாவின் இரண்டாவது பெரிய சரணாலயாமான ராய்காஞ்ச் பறவைகள் சரணாலயம் இம்மாவட்டத்தில் அமைந்துள்ளது.
## நிர்வாகப் பிரிவுகள்
1577 கிராமங்களைக் கொண்ட இம்மாவட்டம், 
* 4 நகராட்சிகள்
* 9 வட்டங்கள்
* 99 பஞ்சாயத்துகள்
என பிரிக்கப்பட்டுள்ளது.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தில் 30,00,849 பேர் வசிக்கின்றனர். இது அல்பேனியா நாட்டின் மக்கட்தொகைக்குச் சமமாகும். மக்கட்தொகைப் பெருக்க சதவீதம் 22.9 ஆகும். 1000 ஆண்களுக்கு 936 பெண்கள் என்ற வீதத்தில் உள்ளனர். கல்வியறிவு 60.13% ஆகும்.

## சமயம்
இம்மாவட்டத்தில் இந்து மற்றும் இஸ்லாமியர் பெரும்பான்மையாக உள்ளனர்.
* இந்து - 51.47%
* முஸ்லீம் - 47.36% 
## மொழி
இம்மாவட்டத்தில் வங்காள மொழி முக்கிய மொழியாகும். இந்தி மற்றும் உருது மொழி பேசுவோர் *இஸ்லாம்பூர்* பகுதியில் உள்ளனர்.
## மேற்கோள்கள்

பகுப்பு:மேற்கு வங்காள மாவட்டங்கள்
இஸ்லாம்பூர்

**இஸ்லாம்பூர்** (Islampur) இந்தியாவின் மேற்கு வங்காளம் மாநிலத்தின் உத்தர தினஜ்பூர் மாவட்டத்திலுள்ள ஒரு நகராட்சி ஆகும்.. இது மாவட்டத் தலைநகராகவும் *உத்தர தினஜ்பூர் மாவட்டத்தின்* உபபிரிவாகவும் (subdivision) உள்ளது. 
## அமைவிடம்
*இஸ்லாம்பூரின்* அமைவிடம்  ஆகும். இது கடல் மட்டத்திலிருந்து 53 மீட்டர்கள் உயரத்தில் அமைந்துள்ளது. இந்நகரின் வெப்பநிலை 12°செ முதல் 38°செ வரை ஆகும்.

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மக்கட்தொகை 52,766 ஆகும். இதில் ஆண்கள் 54% பேரும் பெண்கள் 46% பேரும் ஆகும். இந்நகர மக்களின் கல்வியறிவு 63% ஆகும். 15% பேர் 6 வயதிற்கும் குறைவானவர்கள் ஆவார்.
## மேற்கோள்கள்

பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பேதுவாதாரி

**பேதுவாதாரி** (Bethuadahari, வங்காள மொழி: বেথুয়াডহরী] இந்தியாவின் மேற்கு வங்காளம் மாநிலத்தின் நதியா மாவட்டத்திலுள்ள ஒரு நகர் ஆகும். இந்நகரானது கிருஷ்ணாநகர் நகரிலிருந்து 28 கிலோமீட்டர்கள் தொலைவில் அமைந்துள்ளது. இந்தியாவின் கிழக்கு இரயில்வேயின் *லால்கோலா* உபபிரிவின் கீழ் இந்நகரின் தொடர்வண்டி நிலையம் வருகிறது. இத்தொடர்வண்டி நிலையம் இந்நகரை ஸ்லெட்ஜ் தொடர்வண்டி நிலையத்தோடு இணைக்கிறது. இந்நகர் தேசிய நெடுஞ்சாலை 34 மூலம் இணைக்கப்பட்டுள்ளது. இந்நகரின் பேதுவாதாரி வனவிலங்குகள் காப்பகத்தில் அதிக அளவு மலைப்பாம்புகளும், மான்களும் காணப்படுகின்றன. இந்நகரானது நகராட்சியாக தரம் உயர்த்தப்பட்டுள்ளது.

## வெளி இணைப்புகள்
*விக்கிமேப்பியாவில் அமைவிடம்
*Bethuadahari, Nadia – 137 kms from Kolkata

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
நதியா மாவட்டம்

**நதியா மாவட்டம்** (Nadia district, வங்காள மொழி: নদিয়া জেলা) இந்தியாவின் மேற்கு வங்காள மாநிலத்தின் 23  மாவட்டங்களில்  ஒன்றாகும்.  இது  மேற்கு வங்காள மாநிலத்தின் மேற்குப் பகுதியில் அமைந்துள்ளது. இம்மாவட்டத்தின் கிழக்கு எல்லையாக வங்காள தேசம் நாடு அமைந்துள்ளது.
இதன் நிர்வாகத் தலைமையிடம் கிருஷ்ணாநகர் ஆகும்.

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மொத்த மக்கட்தொகை 51,68,488 ஆகும். இது அமெரிக்காவின் கொலராடோ மாகாண மக்கட்தொகைக்குச் சமமாகும். மக்கட்தொகையின் அடிப்படையில் இது இந்தியாவின் 640 மாவட்டங்களில் 18 வது இடத்தில் உள்ளது. மக்கள் அடர்த்தி ஒரு சதுர கிலோமீட்டருக்கு 1,316 பேர் ஆகும். மக்கட்தொகை பெருக்கம் 12.24 ஆகும். இம்மாவட்டத்தில் 1000 ஆண்களுக்கு 947 பெண்கள் எனும் வீதத்தில் உள்ளனர். கல்வியறிவு 75.58% ஆகும்.

## வனவிலங்குகள் காப்பகம்
இம்மாவட்டத்தில் பேதுவாதாரி வனவிலங்குகள் காப்பகம் அமைந்துள்ளது. இக்காப்பகத்தின் பரப்பளவு 0.7 சதுர கிலோமீட்டர்கள் ஆகும்.
## வெளி இணைப்புகள்
*
* இணையதளம் 
## மேற்கோள்கள்

பகுப்பு:மேற்கு வங்காள மாவட்டங்கள்
பகுப்பு:நதியா மாவட்டம்
பேதுவாதாரி வனவிலங்குகள் காப்பகம்

**பேதுவாதாரி வனவிலங்குகள் காப்பகம்** (Bethuadahari Wildlife Sanctuary) இந்தியாவின் மேற்கு வங்காளம் மாநிலத்தில் நதியா மாவட்டத்தில் அமைந்துள்ளது. இக்காப்பகமானது தேசிய நெடுஞ்சாலை 34 அருகே அமைந்துள்ளது. இதன் பரப்பளவு 67 எக்ட்டேர்கள் ஆகும். இக்காப்பகம் 1980 ஆம் ஆண்டு உருவாக்கப்பட்டது.

## வனவிலங்குகள்
பேதுவாதாரி வனவிலங்குகள் காப்பகத்தில் நரிகள், பறவைகள், ஊர்வன, மலைப்பாம்புகள், முதலைகள் மற்றும் மான்கள் அதிக அளவு காணப்படுகின்றன.  இக்காப்பகத்தினுள் மூங்கில், தேக்கு போன்ற மரவகைகளும் காணப்படுகின்றன.
## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:மேற்கு வங்காளம்
பேதுவாதாரிக் கல்லூரி

**பேதுவாதாரிக் கல்லூரி** (Bethuadahari College) இந்தியாவின் மேற்கு வங்காளம் மாநிலத்தில் நதியா மாவட்டத்தில் பேதுவாதாரி நகரில் அமைந்துள்ளது. இக்கல்லூரியில் *கலை*, மற்றும் *வணிகவியலில்* இளநிலைப் படிப்பு வழங்கப்படுகிறது. கல்யாணிப் பல்கலைக்கழகத்தின் கீழ் இக்கல்லூரி இணைக்கப்பட்டுள்ளது. மேலும் பல்கலைக்கழக மானியக் குழுவின் ஒப்புதலும் பெற்றுள்ளது.
## வரலாறு
இக்கல்லூரி 1986 ஆம் ஆண்டு அக்டோபர் மாதம் 6 ஆம் தியதி ஆரம்பிக்கப்பட்டது. முதலில் *கல்கத்தாப் பல்கலைக்கழகத்துடன்* இணைக்கப்பட்டிருந்தது. பின்னர் 1999 முதல் *கல்யாணிப் பல்கலைக்கழகத்தின்* கீழ் இக்கல்லூரி இணைக்கப்பட்டுள்ளது.  இக்கல்லூரி தேசிய நெடுஞ்சாலை 34 லிருந்து 2 கிலோமீட்டர்கள் தொலைவில் அமைந்துள்ளது. 
## துறைகள்
### கலை மற்றும் வணிகவியல்
* வங்காளம்
* ஆங்கிலம்
* வரலாறு
* புவியியல்
* அரசறிவியல்
* சமூகவியல்
* வணிகவியல்

## மேற்கோள்கள்

பகுப்பு:இந்தியக் கல்லூரிகள்
பகுப்பு:மேற்கு வங்காளத்தில் கல்வி
பிரமோஸ்

**பிரமோஸ்** என்பது ஒரு மீயொலிவேக சிறு இறக்கையுடன் கூடிய குறைந்த உயரத்தில் பறக்கவல்ல ஒரு வழிகாட்டப்பட்ட ஏவுகணை ஆகும். இது நீர்மூழ்கிக் கப்பல், கப்பல், போர் விமானம் மற்றும் தரைவழி போன்ற பல விதமான வழி முறைகளில் ஏவப்படக்கூடியது. இது இந்தியாவின் (DRDO) எனப்படும் பாதுகாப்பு ஆராய்ச்சி மற்றும் வளர்ச்சி அமைப்பும், ரஷ்யாவின் என் பி ஓ மஷிநோஸ்ட்ரோஏணியா நிறுவனமும் இணைந்து உருவாக்கிய ஏவுகணையாகும்.

இதன் பெயர் பிரம்மபுத்திரா மற்றும் மாஸ்க்வா என்ற நதிகளின் பெயரில் இருந்து உருவாக்கப்பட்டது ஆகும். இந்த ஏவுகணை உலகின் அதி வேகமாகச் செல்லக்கூடிய‌ ஏவுகணை ஆகும். இது மக் 2.5-2.8 வரை செல்லக்கூடிய ஆற்றல் கொண்டது.

## பிரமோஸ் பிளாக்-2 ஏவுகணை

இந்திய ராணுவம் பிரமோஸ்-2 ரக ஏவுகணை சோதனையை நடத்தியது. ராஜஸ்தான் மாநிலம் பொக்ரான் பகுதியில் உள்ள நகரும் ஏவுதளத்தில் இருந்து செலுத்தப்பட்ட இந்த ஏவுகணை 25 கிலோ மீட்டர் தொலைவில் தரையில் உள்ள இலக்கை துல்லியமாக தாக்கியதாகவும், சோதனை வெற்றிகரமாக நடந்ததாகவும் ராணுவம் தெரிவித்துள்ளது. இந்தியா-ரஷ்யா கூட்டு திட்டத்தின் கீழ் இந்திய ராணுவ ஆராய்ச்சி மற்றும் அபிவிருத்தி அமைப்பு தயாரித்துள்ள பிரமோஸ் ஏவுகணை சோதனை இதற்கு முன்பு கடைசியாக கடந்த மார்ச் மாதம் பொக்ரானில் நடத்தப்பட்டது.

## இவற்றையும் பார்க்கவும்
*அஸ்திரா ஏவுகணை
*அக்னி ஏவுகணை

## மேற்கோள்கள்
http://www.hinduonnet.com/2005/04/16/stories/2005041602941400.htm 

## வெளியிணைப்புகள்
*பிரமோஸ் இணையத் தளம் 
* The Brahmastra
*The IT in India’s cruise missile
*BrahMos specification &ndash; At India Defence
*BrahMos production status
*Features and advantages of the BrahMos supersonic missile. INFOgraphics
*Indian Army To Get World's First Supersonic Cruise Missiles (SpaceDaily:SpaceWar) Jul 26, 2006
*Effect of BrahMos hit on a Petya class frigate
*Supersonic cruise missile BrahMos inducted into Indian defense forces - Govt. of India press release - 29 Nov 2006
*First test of BrahMos land-attack variant from the sea
*நக்கீரன்

பகுப்பு:ஏவுகணைகள்
பகுப்பு:இந்திய ஏவுகணைகள்
ராய்காஞ்ச்

**ராய்காஞ்ச்** (Raiganj) இந்தியாவின் மேற்கு வங்காளம் மாநிலத்தின் உத்தர தினஜ்பூர் மாவட்டத்திலுள்ள ஒரு நகராட்சி ஆகும். இது மாவட்டத் தலைநகராகவும் உத்தர தினஜ்பூர் மாவட்டத்தின் உபபிரிவாகவும் (subdivision) உள்ளது. ஆசியாவின் இரண்டாவது பெரிய சரணாலயாமான ராய்காஞ்ச் பறவைகள் சரணாலயம் இந்நகரில் அமைந்துள்ளது.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,99,758 ஆகும். இதில் ஆண்கள் 1,04,966 பேரும் பெண்கள் 94,792 பேரும் ஆகும். 20,028 பேர் 6 வயதிற்கும் குறைவானவர்கள் ஆவார். இந்நகரின் கல்வியறிவு 81.71% ஆகும்.
## வெளி இணைப்புகள்
* ராய்காஞ்ச் இணையதளம்
* ராய்காஞ்சின் சுற்றுலாத் தலங்கள்j 

## மேற்கோள்கள்

பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
டேவிட் ராஜேந்திரன்

**டேவிட் ராஜேந்திரன்** (27 டிசம்பர் 1945 — 19 டிசம்பர் 2013) ஈழத்தின் பிரபல நாடகக் கலைஞரும், ஊடகவியலாளரும் ஆவார். இலங்கை வானொலியில் பணி புரிந்தவர்.

## வாழ்க்கைச் சுருக்கம்
டேவிட் ராஜேந்திரன் யாழ்ப்பாணம், பாசையூரில் அண்ணாவியார் தீயோ ராஜேந்திரன், அஞ்சலீனா ஆகியோருக்கு 1945 டிசம்பர் 27 இல் பிறந்தவர். தந்தை தியோ ராஜேந்திரன் தென்பாங்கு நாட்டுக்கூத்துக் கலைஞர். டேவிட் ராஜேந்திரன் 1960களில் இலங்கை வானொலியில் தொழில்நுட்பப் பொறுப்பாளராகப் பணியாற்றத் தொடங்கிய இவர் *கிராமியப் பாடல்கள்* என்ற நிகழ்ச்சியின் நிகழ்ச்சித் தயாரிப்பாளராக நீண்ட காலம் பணிபுரிந்தார். வானொலி நாடகங்களிலும் இவர் நடித்துப் பெயர் பெற்றார்.

தந்தையின் வழியில் பல நாட்டுக்கூத்துகளில் நடித்ததுடன், நாடக நடிகராகவும் பல நாடகங்களில் நடித்தவர். சிலப்பதிகாரத்தைத் தழுவிய *முத்தா மாணிக்கமா*, மற்றும் *சத்தியவான் சாவித்திரி* ஆகிய நாட்டுக் கூத்து நாடகங்கள் இலங்கையில் பல முறை மேடையேறி வெற்றி பெற்றன.

புலம்பெயர்ந்து லண்டனில் வாழ்ந்து வந்த டேவிட் ராஜேந்திரன் ரிரிஎன் தமிழ்த் தொலைக்காட்சியில் பணியாற்றினார். 'புதினக் கண்ணாடி' நிகழ்ச்சியைத் தொகுத்து வழங்கினார். அதன் செய்திப் பிரிவிலும் பணியாற்றியுள்ளார்.

இவருக்கு சந்திரா என்ற மனைவியும் மூன்று பிள்ளைகளும் உள்ளனர்.

## மேற்கோள்கள்

பகுப்பு:1945 பிறப்புகள்
பகுப்பு:2013 இறப்புகள்
பகுப்பு:ஈழத்து வானொலிக் கலைஞர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் நாட்டுக்கூத்துக் கலைஞர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
கிருஷ்ணாநகர்

**கிருஷ்ணாநகர்** (Krishnanagar) இந்தியாவின் மேற்கு வங்காளம் மாநிலத்தில் நதியா மாவட்டத்தில் உள்ள ஒரு நகராட்சி ஆகும். மேலும் இது நதியா மாவட்டத்தின் தலைநகரும் ஆகும். இந்நகரில் ஜலாங்கி ஆறு ஓடுகிறது. இந்நகராட்சியானது 1864 ஆம் ஆண்டு உருவாக்கப்பட்டது. விவசாயம் இங்கு முக்கியத் தொழிலாகும். இந்நகராட்சி 16 சதுர கிலோமீட்டர்கள் பரப்பளவு கொண்டது.

## அமைவிடம்
இந்நகரின் அமைவிடம் ஆகும். இந்நகரானது கடல் மட்டத்திலிருந்து 14 மீட்டர்கள் உயரத்தில் அமைந்துள்ளது.

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,81,182 ஆகும். ஆண் பெண் விகிதம் 1000 ஆண்களுக்கு 978 பெண்கள் என்ற அளவில் உள்ளது. மொத்த மக்கட்தொகையில் 6 வயதிற்கும் குறைவான வயதுடைய குழந்தைகள் 7.5% ஆகும். இந்நகர மக்களின் கல்வியறிவு 88.09% ஆகும். ஆண்களின் கல்வியறிவு 90.84% ஆகவும் பெண்களின் கல்வியறிவு 85.29% ஆகவும் உள்ளது.

## வெளி இணைப்புகள்
* கலைக்களஞ்சியம்
* கிருஷ்ணாநகர் 

## மேற்கோள்கள்

பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:நதியா மாவட்டம்
சலங்கி ஆறு

**சலங்கி ஆறு** (வங்காள மொழி: জলজ্ঞী নদী, ஜலங்கீ நதீ ) கங்கை ஆற்றின் ஒரு கிளை ஆறு ஆகும். இது இந்தியாவின் மேற்கு வங்காளம் மாநிலத்தில் நதியா மாவட்டத்தின் *முசிதாபாது* வழியாகச் செல்கிறது. இவ்வாற்றிலுள்ள களிமண்ணைக் கொண்டு செய்யப்படும் பொம்மைகள் கிருஷ்ணாநகர் பொம்மைகள் என அழைக்கப்படுகின்றன.
## வெளி இணைப்புகள்
* சலங்கி ஆறு

பகுப்பு:இந்திய ஆறுகள்
சீனிவாச ராமானுஜன் 125 (நூல்)

**சீனிவாச ராமானுஜன் 125** என்னும் நூல் கணித ஆசிரியரும் எழுத்தாளருமான இரா. நடராசன் என்பவரால் எழுதப்பட்டதாகும்.  இராமனுசனின் 125 ஆவது பிறந்த நாளின் முன்னோட்டமாக அவருடைய வாழ்க்கை வரலாற்றை 125 பத்திகளில் குழந்தைகளுக்குச் சுருக்கிக் கூறுவதே இந்நூலின் நோக்கம் ஆகும்.  

தமிழகத்தில் ஈரோட்டில் பிறந்து கடும் வறுமை, புறக்கணிப்பு, அலைவுறுதல்களின் ஊடாக மாபெரும் கணித மேதையாக பரிணமித்து இந்தியாவிற்கு பெருமை சேர்த்த சீனிவாச இராமானுஜம் வாழ்வின் 125 முக்கிய சம்பவங்களை எளிய வடிவத்தில் ஆயிஷா இரா. நடராசன் வாசர்களுக்கு தந்துள்ளார்  என்னும் குறிப்புரையோடு இந்நூல் வெளியிடப்பட்டு இருக்கிறது.  

இராமானுசன் வாழ்க்கையையோடு தொடர்புடைய 22 படங்கள் இந்நூலில் இடம்பெற்றிருக்கின்றன.  இராமானுசனின் வாழ்க்கையைப் பற்றி மேலும் அறிந்துகொள்வதற்காக ஐந்து நூல்கள் இந்நூலின் இறுதியில் பரிந்துரைக்கப்பட்டு உள்ளன.  

## சான்றடைவு


பகுப்பு: 2012 தமிழ் நூல்கள்
பகுப்பு: வாழ்க்கை வரலாறு
சந்தை (ஆவண நிகழ்படம்)

**சந்தை** அல்லது **த மார்க்கட்** (Tha Market) என்பது 2011 இல் வெளிவந்த ஒரு தமிழ், ஆங்கிலஆவண நிகழ்படம் ஆகும்.  இது தமிழ்நாட்டில் வசதி குறைந்தவர்கள் தமது உடல் உறுப்புக்களை வசதிபடைத்தவர்களுக்கு மீனைச் சந்தையில் விலை கூறி விற்பது போல விற்பது பற்றிய ஆவணப் படம் ஆகும்.  ஒரு சிறுநீரகம் ஒன்றை வாங்க முற்படும் வசதி படைத்த கனடியப் பெண் ஒருவரின் பார்வையில் இப் படம் இந்த விடயத்தை ஆய்கிறது.  இந்தப் படத்தின் இயக்குநர் ராமு ராவு (Rama Rau) ஆவார்.

## வெளி இணைப்புகள்
*  The Market - IMDB
* The Market 

பகுப்பு:2011 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:கனடியத் தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
வெள்ளை வான் கதைகள்

**வெள்ளை வான் கதைகள்** அல்லது **வைற் வான் இசுரோறீசு** (White Van Storeis) என்பது 2013 இல் வெளிவந்த ஆங்கில ஆவண நிகழ்படம் ஆகும்.  இது இலங்கையில் ஆட்கடத்தல்களும் காணாமல் போதல்களும், குறிப்பாக வெள்ளை வான் மூலம் நடத்தப்பட்ட ஆட்கடத்தல்களையும் காணாமல் போதல், படுகொலைகள் பற்றியது ஆகும்.  இந்த ஆவணப் படம் 2 மணிநேர நீளம் கொண்டது.  இதனை லீனா மணிமேகலை இயக்கி உள்ளார்.

## வெளி இணைப்புகள்
* “White Van Stories”: Documentary on disappeared in Sri Lanka to air in November

பகுப்பு:இலங்கையில் போர் குற்றங்கள்
பகுப்பு:தமிழர் பற்றிய ஆங்கில ஆவண நிகழ்படங்கள்
பகுப்பு:ஈழப் போராட்ட ஆவணங்கள்
பகுப்பு:ஈழப் போர் குறித்த ஆவணப்படங்கள்
அகில இந்திய விவசாய தொழிலாளர்கள் சங்கம்

**அகில இந்திய விவசாய தொழிலாளர்கள் சங்கம்** (ஆங்கிலம்:The All India Agricultural Workers Union (AIAWU)) இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயம் சார்ந்த வேலைகள் செய்யும் தொழிலாளர்களுக்கான, சட்டப்படியான வேலை நேரம், குறைந்தபட்ச கூலி சட்டம், விவசாய தொழில் முறைசார்ந்த உரிமைகள் போன்றவற்றிற்காக போராடுகிற அமைப்பு ஆகும் . இந்த அமைப்பின் தற்போதைய உறுப்பினர் எண்ணிக்கை 50,54,502  ஆகும்.

## அமைப்பு
இந்திய அரசியலமைப்புச் சட்டப்படியான எல்லைவரையரைக்குள் இந்தியா முழுமைக்குமான அகில இந்திய அமைப்பாகும். இந்திய அளவில் 109 பேர் கொண்ட குழுவும், தொடர்ந்து மாநில அமைப்பும், மாவட்ட, வட்டார, பகுதிகள் அளவிலான குழுவும், இந்த அமைப்புக்களுக்கு நிருவாகிகள், களப்பணியாளர்கள் என நடைபெறும் மாநாடுகளில் கலந்துகொள்ளும் பிரதிநிதிகள் மூலமாக தேர்ந்தெடுக்கப்படுகின்றனர்.

## வெளி இணைப்பு

http://collierymazdoorsabhaofindiacitu.blogspot.in/2011/08/all-india-agricultural-workers-union.html
## சான்றாவணம்

பகுப்பு:இந்திய அமைப்புகள்
சாந்திப்பூர்

**சாந்திப்பூர்** (Shantipur) நகரம் இந்தியாவின் மேற்கு வங்காளம் மாநிலத்தின் நதியா மாவட்டதிலுள்ள நகராட்சி ஆகும். இந்நகரானது கைத்தறி உடைகளுக்கு புகழ்பெற்றது ஆகும்.
## அமைவிடம்
*சாந்திப்பூரின்* அமைவிடம்  ஆகும். இந்நகரானது கடல் மட்டத்திலிருந்து 15 மீட்டர்கள் உயரத்தில் அமைந்துள்ளது.
## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மக்கட்தொகை 2,88,718 ஆகும். இதில் 1,47,299 பேர் ஆண்களும் 1,41,419 பேர் பெண்களும் ஆவர். 24,006  பேர் 6 வயதுக்கு உட்பட்ட குழந்தைகள் ஆவர். இந்நகர மக்களின் கல்வியறிவு 82.67% ஆகும்.
## மேற்கோள்கள்

பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பெருநாய் (விண்மீன் குழாம்)

thumbnail|பூமியிலிருந்து பார்க்கும் போது சூரியனுக்கு அடுத்தபடியாக மிகப்பிரகாசமாகத் தென்படும் விண்மீன் கூட்டம் சிரியஸ்.
**பெருநாய்** (Canis Major) ஏறக்குறைய 88 விண்மீன்களடங்கிய ஒரு விண்மீன் கூட்டம்  ஆகும். இரண்டாம் நூற்றாண்டு வானியலறிஞரான தாலமி கூறிய 48 விண்மீன் குழுக்களில் ஒன்றாகும்.  கானிஸ் என்பது லத்தீன் மொழியில் நாயைக் குறிப்பிடும் ஒரு சொல்லாகும். அதனால் இந்த விண்மீன் வட்டாரம் கானிஸ் மேஜர் என்று பெயர் பெற்றதோடு ஒளிமிக்க சீரியசும் வட்டாரமும் கானிகுலா (Canicula) எனப் பெயர் பெற்றது. சீரியஸ் என்றால் கிரேக்க மொழியில் வெப்பத்தால் வாட்டுகின்ற என்று பொருள். தொடக்கத்தில் சீரியஸ் விண்ணில் பிரகாசமிக்க மினுமினுக்கின்ற விண்ணுருப்புகளுக்கு ஒரு பெயரடைச் சொல்லாகப் பயன்படுத்தப்பட்டது. ஒரு பெரிய நாய் போலக் கற்பனை செய்யப்பட்டுள்ள இது ஓரியன் வட்டாரத்தோடு தொடர்புடைய இரு நாய்களில் பெரியதைக் குறிப்பிடுகிறது. பூமி சுழல,இந்த நாய்கள் வேட்டைக்காரனைப் பின் பற்றிச் செல்வது போலத் தோற்றம் தரும். கானிஸ் மேஜர் வட்டாரத்தில் பல பிரகாசமான விண்மீன்கள் அடங்கியுள்ளன. உருவத்தில் முதன்மையானதாக இருப்பது சீரியசாகும்.

பகுப்பு:விண்மீன் குழாம்கள்
கிரோசின் (ஆவண நிகழ்படம்)

**கிரோசின்** என்பது 2011 இல் வெளிவந்த ஒரு தமிழ் ஆவணக் குறும்படம் ஆகும்.  இது யாழ்ப்பாணத்தில், பொருளாதாரத் தடையின் கீழும், படைத்துறை ஆக்கிரப்பின் கீழும் ஒரு வாடகை வண்டிக் காரர் (taxi) எப்படி ஒரு நோயாளியை மருத்துவமனைக்கு எடுத்துச் செல்வார் என்பது பற்றியது ஆகும்.  இதனை கண்ணன் அருணாச்சலம் இயக்கி உள்ளார்.

## வெளி இணைப்புகள்
* Kerosene
*  Kerosene

பகுப்பு:2011 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:அறிவியல், தொழில்நுட்பத் தமிழ் ஆவணப்படங்கள்
பகுப்பு:இலங்கைத் தமிழ் ஆவணப்படங்கள்
நாம் பளியர்

**நாம் பளியர்** (*We Are the Palliars*) என்பது ஒரு தமிழ், ஆங்கில ஆவணப்படம் ஆகும்.  இது தமிழ்நாட்டில் குடிநீர், போக்குவரத்து, கல்வி, மருத்துவம் போன்ற எந்தவித அடிப்படை வசதிகளும் இல்லாமல் பளியர் சமூகம் எதிர்நோக்கும் சிக்கல்களை விபரிக்கிறது.  குறிப்பாக தமிழ்நாடு அரசு இவர்களுக்கு அடிப்படைச் சேவைகளை வழங்கவில்லை என்பதை எடுத்துரைக்கிறது.  இப் படத்தை ஊர் சேவைகள் அறக்கட்டளை (Village Service Trust) தயாரித்துள்ளது.

## வெளி இணைப்புகள்
* பகுதி 1
* பகுதி 2
* We Are the Palliars
* Matthew McGlennen We Are the Palliars

பகுப்பு:2009 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:பளியர்
அகில இந்திய விவசாயிகள் சங்கம்

**அகில இந்திய விவசாயிகள் சங்கம்** (*All India Kisan Sabha*)இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயிகள் சங்கம் ஆகும்.

## வரலாறு
அகில இந்திய விவசாயிகள் சங்கம் முதலில் பீகாரில் சுவாமி சகஜானந்த சரஸ்வதி தலைமையின் கீழ்  1929 ல் உருவாக்கப்பட்டது. பீகார் மாநிலத்தில் விவசாயிகளின் அடிப்படை உரிமைகள், உழும் நிலங்களை பாதுகாத்தல், அந்த காலத்தில் ஜமீன்தார் தாக்குதல்களுக்கு எதிராக விவசாயிகளை அணிதிரட்ட வேண்டும், விவசாயி குறைகளை போக்க அணிதிரட்ட வேண்டும், என்ற நிலையில் விவசாயிகள் இயக்கம் உருவாகியது.ஏப்ரல் 11, 1936 அன்று சுவாமி சகஜானந்த சரஸ்வதி அதன் முதல் தலைவராக தேர்ந்தெடுக்கப்பட்டார்,  மற்றும் ரங்கா, இ. எம். எஸ். நம்பூதிரிபாத்து (EMS Namboodiripad), பண்டிட் கர்யானந் (Karyanand) சர்மா, பண்டிட் யமுனா கர்ஜி, பண்டிட் யதுநந்தன் (Yadunandan) (Jadunandan) சர்மா, போன்ற முக்கிய தலைவர்களும்  தொடர்பு குழு உறுப்பினர்கள் என ராகுல் சங்கிருத்தியாயன் , பி . சுந்தரய்யா , ராம் மனோகர் லோஹியா , ஜெயப்பிரகாஷ் நாராயண் , ஆச்சார்யா நரேந்திர தேவ் மற்றும் பங்கிம் முகர்ஜி.

## வெளி இணைப்பு

http://www.urbandictionary.com/define.php?term=Aiks
## சான்றாவணம்

பகுப்பு:இந்திய இடதுசாரி அமைப்புகள்
மலேசியக் கடவுள்கள்

**மலேசியக் கடவுள்கள்** (Malaysian Gods)  2009 இல் மலேசியாவில் வெளிவந்த ஒரு தமிழ் ஆவண நிகழ்படம் ஆகும்.  இப் படம் மலேசியாவில் தணிக்கைக்கு உள்ளாகியது.

இப் படம் அன்வார் இப்ராகிம் அரசில் இருந்து வெளியேற்றப்பட்டு Sodomy, ஊழல் குற்றம்சாட்டப்பட்டு சிறை வைக்கப்பட்டார்.  இதனை எதிர்த்து அவரது ஆதரவளார்கள், மகாதீர் முகமது சர்வதிகாரப் போக்கை எதிர்த்தவர்களாலும் பெரும் எதிர்ப்புப் போராட்டங்கள் செய்யப்பட்டன.  இப் படம் 10 ஆண்டுகளுக்குப் பின்பு அப்  போராட்ட களங்களில் இருந்தவர்கள், பணி புரிந்தவர்களை நேர்காணல்கள் காணுகிறது.  அனைத்து நேர்காணல்களும் தமிழில் அமைந்துள்ளன.

இப் படத்தை அமிர் முகமட் இயக்கி உள்ளார்.

## வெளி இணைப்புகள்
* Malaysian Gods

பகுப்பு:2009 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:மலேசியத் தமிழ் ஆவணப்படங்கள்
கணேஷ் வெங்கட்ராமன்

**கணேஷ் வெங்கட்ராமன்** இவர் ஒரு மாடல் மற்றும் தென்னிந்தியத் திரைப்பட நடிகர் ஆவார். இவர் அபியும் நானும்* மற்றும்* உன்னைப்போல் ஒருவன்' போன்ற திரைப்படங்களின் மூலம் தமிழ் சினிமாவுக்கு பரிச்சயமானார். இவர் தமிழ், தெலுங்கு, மலையாளம், கன்னடம் போன்ற தென்னிந்திய மொழி திரைப்படங்களில் நடித்தார். இவர் கமலஹாசன், அமிதாப் பச்சன், மோகன்லால், போன்ற முன்னணி நடிகர்களுடன் பணியாற்றியுள்ளார். இவருக்கும் நிஷா கிருஷ்ணன் என்ற நடிகையுடன் 22 நவம்பர் 2015 அன்று திருமணம் நடைபெற்றது.

## ஆரம்ப வாழ்க்கை
கணேஷ் மும்பையில் பிறந்து வளர்ந்தார். இவரின் அப்பா அம்மா தமிழ்நாட்டில் உள்ள சிதம்பரத்தைச் சேர்ந்தவர்கள். இவர் 2003ம் ஆண்டு நடந்த "மிஸ்டர் இந்தியா 2003" வெற்றியாளர் ஆவார். அதே ஆண்டில் துருக்கி நாட்டின் தலைநகர் இஸ்தான்புல்லில் நடைபெற்ற சூப்பர் மாடல் போட்டியில் முதல் ஐந்து போட்டியாளர்களில் ஒருவராக வந்தார்.

இவருடைய கல்லூரி நாட்களில், இவருக்கு வடிவழகு மற்றும் நடிப்பு நோக்கி கவனம் இருந்தது. தனது கல்லூரியில் கைப்பந்து அணியின் தலைவராகவும் இருந்தார். முறையான கல்வியை முடித்த பின்னர், மென்பொருள் வல்லுநராக ஒரு புகழ்பெற்ற நிறுவனத்தில் இவர் இரண்டு ஆண்டுகள் பணிபுரிந்தார். இவர் பல விளம்பரப் படங்களிலும் நடித்தார். இயக்குநர் முருகதாஸ் ஒரு விளம்பரத்துக்காக கணேஷ் வெங்கட்ராமனை தேர்வு செய்தார்.

## மாடல்
இவர் இதுவரைக்கும் 200 விளம்பரப் படங்களில் நடித்துள்ளார்.

## சின்னத்திரை
இவர் ஜெயா டிவியில் ஒளிபரப்பான மாயாவி 3டி தொடர் முலம் சின்னத்திரையில் அறிமுகம் ஆனார். உலகில் முதல் முதலில் தயாரிக்கப்பட்ட 3டி தொடர் இதுவாகும்.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1980 பிறப்புகள்
பகுப்பு:இந்தியத் தொலைக்காட்சி நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்திய நடிகர்கள்
புஷ்பம் ராமலிங்கம் அமுதன்

**தடித்த எழுத்துக்கள்**
**புஷ்பம் ராமலிங்கம் அமுதன்** (பிறப்பு 1971, மதுரை, தமிழ்நாடு) என்பவர் ஒரு ஆவணப்பட ஆக்கர், ஊடகச் செயற்பாட்டாளர்.  இவர் மறுபக்கம் ஊடகச் செயற்பாட்டுக் குழுவின் அமைப்பாளர்களில் ஒருவர் ஆவார்.  ஆவணப்படம் ஆக்கம், காட்சியிடல், திரைப்பட விழாக்கள், ஊடகப் பட்டறைகள் போன்ற பணிகளை மதுரையிலும், மதுரையைச் சுற்றி உள்ள பகுதிகளிலும் மேற்கொண்டுவருகிறார்.

## இயக்கிய ஆவணப் படங்கள்
* லீலாவதி (ஆவண நிகழ்படம்)
* தீவரவாதிகள் (ஆவண நிகழ்படம்)
* Thodarum Thisavazhi'
* காவேரிப் படகுகள்
* பீ (ஆவண நிகழ்படம்)
* மாயானக் குறிப்புகள்
* செருப்பு (ஆவண நிகழ்படம்)
* வந்தே மாதரம்
* பாதை - த ரோட்
* இரவு வாழ்வு - நைற் லைஃப்

பகுப்பு:தமிழ் ஆவணப்படக் கலைஞர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:மதுரை மக்கள்
பகுப்பு:இந்திய ஆவணப்படத் தயாரிப்பாளர்கள்